রয় ফ্রেডেরিক্স
রয় ক্লিফটন ফ্রেডেরিক্স (ইংরেজি: Roy Fredericks; জন্ম: ১১ নভেম্বর, ১৯৪২ - মৃত্যু: ৫ সেপ্টেম্বর, ২০০০) ব্রিটিশ গায়ানার ব্লেয়ারমন্টে জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেট তারকা ছিলেন। ১৯৬৮ থেকে ১৯৭৭ মেয়াদে ওয়েস্ট ইন্ডিজ ক্রিকেট দলের পক্ষে টেস্ট ক্রিকেটে অংশ নিয়েছিলেন রয় ফ্রেডেরিক্স। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা ও ইংরেজ কাউন্টি ক্রিকেটে গ্ল্যামারগন দলের প্রতিনিধিত্ব করেছেন। দলে তিনি মূলতঃ উদ্বোধনী ব্যাটসম্যানরূপে মাঠে নামতেন।